24/05/2012 | Administración LocalMunicipal
Rois
Aprobación definitiva da modificación da Ordenanza fiscal reguladora pola subministración de auga a domicilio

Aprobada definitivamente a modificación da ordenanza fiscal reguladora pola subministración de auga a domicilio, publícase no Boletín Oficial da Provincia en cumprimento do preceptuado no artigo 70.2 da Lei 7/85, de Bases de Réxime Local, que quedará redactado do seguinte xeito: De conformidade co previsto no Real Decreto Lexislativo 2/2004, de 5 de marzo, polo que se aproba a Lei reguladora das facendas locais, este Concello establece a taxa polo subministro de auga a domicilio, que se rexerá pola presente ordenanza O subministro domiciliario de auga potable outorgarase previa petición, mediante acordo municipal, e quedará suxeito ás disposicións do regulamento de servicios, normas xerais de aplicación e as fiscais da presente ordenanza, así como o contrato de subministro que se subscribirá en cada caso. O abonamento de subministro de auga potable clasificarase segundo o seu destino en: 1.-Usos domésticos.2.-Usos industriais. Ningún abonado poderá dispoñer de auga para usos distintos ós que figuran no contrato, salvo caso de forza maior, quedando terminantemente prohibido tanto a cesión gratuíta como a revenda da auga. Tódalas obras de conducción de auga dende a rede xeral ata a toma de abonado, así como a inspección das tomas e a totalidade da instalación, serán de conta deste e na forma e modo que o regulamento de servicio prevé. O Concello, mediante providencia da Alcaldía, cortará o subministro de auga ó abonado que infrinxa as normativas do regulamento de servicios. Os abonados adquirirán o contador correspondente dentro dos autorizados e verificados pola xefatura de Industria, na forma e xeito que o regulamento de servicios determine. No caso de avaría do contador, o abonado estará obrigado á súa substitución ou reparación inmediata e, no caso de non facelo, o Concello poderá poñerlle un novo, con dereito ó cobramento da cantidade por alugueiro que a lexislación vixente autorice. As taxas pola prestación do servizo de abastecemento de auga serán as seguintes: Aboados domésticos e comerciais: Cota fixa: 4,20 euros/mes Consumo: 0-30 m3/trimestre: 0,24 euros/m3 Consumo: > 30 m3/trimestre: 0,28 euros/ m3 Aboados industriais e obras: Cota fixa: 6,29 euros/mes Consumo: 0-30 m3/trimestre: 0,24 euros/ m3 Consumo: > 30 m3/trimestre: 0,28 euros/ m3 Estas taxas actualizaranse anualmente en función do incremento experimentado polo I. P. C. O cobramento dos recibos de consumo de auga efectuarase por meses vencidos mediante recibo que poderá ser bimensual e que se presentará ó cobramento no domicilio do abonado, conforme á lectura de consumo que reflicta o contador instalado e a teor das normas do regulamento de servicios. Os importes de recibos que non fosen satisfeitos dentro das datas dos cobramentos ou nos dez primeiros días do seguinte mes de presentación dos recibos, esixiranse por vía de constrinximento sen prexuízo de poder acordarse o corte do subministro de auga ós debedores, conforme o determinado polo artigo 6 da presente ordenanza e regulamento de servicio. Nos casos previstos no regulamento de suspensión total ou parcial do subministro por causas de forza maior, como escasez do caudal, augas manchadas, secas, xeadas, reparacións, etc., os abonados non terán dereito a reclamación ningunha, nin indemnización por ningún concepto, entendéndose neste sentido que a concesión do abono faise a título de precario. Serán obxecto das sancións previdas para os casos de fraude ou falsidade na lexislación vixente: 1.º.-Os infractores do disposto na presente ordenanza e concordantes normas do regulamento do servicio.2.º.-Os que se apropien do caudal de auga sen a correspondente autorización.3.º.-Os que a destinasen a outros usos dos contratados.4.º.-Os que falsificasen os datos nas súas solicitudes ou declaracións, manipulasen nos contadores ou os tubos de conducción destes. Para os efectos de declaración de partidas falladas e das formalidades de tal declaración, estarase ó disposto na lexislación vixente. Cando o subministro se efectúe na vivenda ou locais alugados en virtude de petición de ditos arrendatarios, os propietarios dos inmobles subscribirán a súa conformidade coa solicitude de subministro e serán sempre subsidiariamente responsables dos pagos a que fai referencia a presente ordenanza. No caso de que o Concello concerte a explotación do servicio con algunha empresa especializada, esta subrogarase en tódolos dereitos e obrigas que a ordenanza atribúe á corporación. A presente ordenanza fiscal, redacción definitiva coa modificación que foi aprobada polo Pleno da corporación en sesión ordinaria celebrada o día 3 de marzo de 2012, entrará en vigor o mesmo día da súa publicación no Boletín Oficial da Provincia Rois, a 14 de maio de 2012 O ALCALDE, ASDO/ RAMÓN TOJO LENS